มีตุ่มที่อวัยวะเพศชาย บริเวณคอหยัก ไม่ได้เป็นติ่ง ผิวไม่ขรุขระ สังเกตุมา 5 เดือนแล้ว ไม่โตไม่ขยาย จะแน่ใจได้หรือไม่ว่าไม่เป็นหูดหงอนไก่
สวัสดีค่ะ ตุ่มที่อวัยวะเพศชาย ซึ่งเป็นมา 5 เดือนแล้ว อาจเป็น1. pearly penile papules หรือโรคผื่นนูนพีพีพี ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่ได้ทำให้มีอาการเจ็บหรือคัน ไม่จำเป็นต้องรักษา2. fordyce spot คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา3. หูดหงอนไก่ เป็นโรคติดต่อจากการมีเพศสัมพันธ์ จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วย ทั้งนี้ หากเป็นมานาน 5 เดือนแล้ว ติ่งน่าจะขยายใหญ่ขึ้น หรือเพิ่มจำนวนมากขึ้นดังนั้น หากเป็นมานานแล้ว ผิวไม่ขรุขระ ไม่โตขึ้น ไม่มีอาการอะไร ก็น่าจะเป็นโรคผื่นนูนพีพีพี แต่หากต้องการการวินิจฉัยที่แน่นอน ก็ควรไปพบแพทย์เพื่อตรวจค่ะ ในเบื้องต้น ก็ไม่ควรไปแกะ เกา ติ่งดังกล่าว ไม่ใช้ยาอะไรไปทาค่ะ